נקטורוס מצוי

נקטורוס מצוי (mudpuppy) - דו חי שוכן מים. גופו של מין זה מוארך וצבעו חום כהה הזרוע כתמים שחורים. הזנב פחוס בצדדיו ומשמש לתנועה במים. הראש שטוח והעיניים קטנות. מאחורי ראשו ישנם שלושה זוגות של זימים חיצוניים דמויי שיח זעיר, ואשר באמצעותם מסוגל הנקטורוס לנשום, משום שריאותיו מנוונות. רגליו קצרות ואינן חזקות, ובעזרתן הוא נע באיטיות על קרקעית הנחל בחפשו מזון. את מרבית היום הוא מבלה במנוחה ועם הגיע הלילה הוא יוצא לשחר לטרף. הנקבה מטילה את הביצים במים רדודים בשלהי האביב. מן הביצים בוקעים צאצאים, הדומים בכל לבוגרים אך זעירים במידתם (בניגוד לראשנים).

אורך בוגר: 20-30 ס"מ 
מספר ביצים בהטלה: 60-70 
אורך הצאצאים עם בקיעתם: 18 מ"מ 
מזון: ביצי דגים, דגיגים, רכיכות 
תפוצה: נהרות ואגמים בדרום קנדה ומזרח ארצות הברית

קישורים חיצוניים

 נקטורוס מצוי באתר הרשימה האדומה של IUCN

הערות שוליים 

בעלי חיים שתוארו ב-1818
טקסונים שתוארו בידי קונסטנטין סמואל רפינסק
פרוטיאוסיים
קנדה: דו-חיים